gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3227, del 22-04-1998 (1998/2878)

RESOLUCIÓ de 7 d'abril de 1998, del president de l'Institut de la Petita i Mitjana Indústria de la Generalitat Valenciana, per la qual es modifica el plec de clàusules tecnicoadministratives particulars que regeix la contractació del disseny i realització d'un catàleg i un servidor Web per al Programa Europartenariat 98.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3227

Data del DOGV
:   22-04-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/2878


Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

RESOLUCIÓ de 7 d'abril de 1998, del president de l'Institut de la Petita i Mitjana Indústria de la Generalitat Valenciana, per la qual es modifica el plec de clàusules tecnicoadministratives particulars que regeix la contractació del disseny i realització d'un catàleg i un servidor Web per al Programa Europartenariat 98. [1998/X2878]
  
Per mitjà de la Resolució de 12 de març de 1998, del president de l'Institut de la Petita i Mitjana Indústria de la Generalitat Valenciana (IMPIVA), es va publicar el concurs per a la contractació del disseny i realització d'un catàleg i un servidor Web per al Programa Europartenariat 98 (Diari Oficial de la Generalitat Valenciana núm. 3.218, de 6 d'abril de 1998).
  
Revisats els terminis d'execució establits en el plec de clàusules tecnicoadministratives particulars que regeixen l'esmentada contractació i a fi d'aconseguir una millor execució dels serveis objecte de licitació, resolc:
  
1. Ampliar els terminis d'execució establits en les clàusules III.2.1 i III.2.2 en el sentit següent:
  
III.2.1. Termini d'execució del catàleg:
  
- Presentació de la prova: 12 de maig de 1998.
  
- Acabament: 1 de juny de 1998.
  
III.2.2. Els diferents components del servidor Web hauran d'estar operatius en les dates següents:
  
- Bloc d'informació: 5 de maig de 1998.
  
- Inscripció d'empreses amfitriones: 15 de maig de 1998.
  
- Consulta del catàleg d'empreses amfitriones: 1 de juny de 1998.
  
- Inscripció d'empreses visitants: 1 de juny de 1998.
  
El servidor en el seu conjunt haurà d'estar operatiu fins finals de desembre de 1998.
  
2. Mantenir la resta de les clàusules del plec que regeix la contractació en els mateixos termes, i també la data de 21 d'abril de 1998 com a termini límit de presentació d'ofertes.
Diari Oficial de la Generalitat Valenciana


Sumari del DOGV 3162, del 15-01-1998 (1997/13091)

Informació pública de l'aprovació de la memòria valorada de reparació, adaptació i construcció de noves voreres i col·lector d'aigües pluvials al carrer de Sant Agustí.
------------------------------------------------------------------------------------------------------------------------------------------------------------------------

### Dades del document

Número de DOGV
:   3162

Data del DOGV
:   15-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1997/13767


Organisme emissor
:   Ajuntament de Torrent

Tipus de document
:   Anunci

Informació pública de l'aprovació de la memòria valorada de reparació, adaptació i construcció de noves voreres i col·lector d'aigües pluvials al carrer de Sant Agustí. [97/M13100]
  
Per la Resolució de l'Alcaldia número 2.172, de data 29 de setembre de 1997, s'ha aprovat la memòria valorada que té per objecte la reparació, adaptació i construcció de noves voreres i col·lector d'aigües pluvials al carrer de Sant Agustí, el pressupost total de la qual ascendeix a la quantitat de 7.448.195 pessetes.
  
Contra l'esmentada resolució es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos. La interposició de l'expressat recurs requerirà la comunicació prèvia a l'òrgan que va dictar l'acte impugnat (article 110.3 de la Llei 39/1992).
Diari Oficial de la Generalitat Valenciana


Sumari del DOGV 3224, del 17-04-1998 (1998/2773)

Correcció d'errades de l'expedient O/2/1998. Habilitació de locals per a oficines de l'Institut Valencià de la Joventut de Castelló.
------------------------------------------------------------------------------------------------------------------------------------

### Dades del document

Número de DOGV
:   3224

Data del DOGV
:   17-04-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/2773


Organisme emissor
:   Institut Valencià de la Joventut

Tipus de document
:   Correcció d'errades

Correcció d'errades de l'expedient O/2/1998. Habilitació de locals per a oficines de l'Institut Valencià de la Joventut de Castelló. [1998/X2773]
  
Advertida una errada en el text en valencià, de l'anunci de la subhasta per a la contractació de les obres d'habilitació de locals per a les oficines de l'Institut Valencià de la Joventut de Castelló, publicat en el Diari Oficial de la Generalitat Valenciana, número 3.215, d'1 d'abril de 1998, es procedeix a efectuar la següent correcció:
  
A la pàgina 4.367, en el punt 9, apartat d), referit a la data d'obertura de les ofertes econòmiques, on diu:
  
«Les proposicions econòmiques del sobre B) Oferta econòmica, les obrirà la mesa de contractació, en acte públic, el sisé dia natural...».
  
Ha de dir:
  
«...les obrirà la mesa de contractació, en acte públic, l'onzé dia natural, comptador a partir de l'endemà de l'acabament del termini de presentació de proposicions...-.
Diari Oficial de la Generalitat Valenciana


Sumari del DOGV 3179, del 09-02-1998 (1998/813)

Informació pública del Projecte VP-6123 Pedralba-Casinos. Condicionament i reforçament de paviment en el tram Pedralba-Rambla Castellana (V-98).
------------------------------------------------------------------------------------------------------------------------------------------------

### Dades del document

Número de DOGV
:   3179

Data del DOGV
:   09-02-1998

Secció del DOGV
:   V. ALTRES ANUNCIS - E) MEDI AMBIENT

Número del document
:   1998/813


Organisme emissor
:   Diputacio Provincial de València

Tipus de document
:   Anunci

Informació pública del Projecte VP-6123 Pedralba-Casinos. Condicionament i reforçament de paviment en el tram Pedralba-Rambla Castellana (V-98). [1998/M813]
  
La Diputació Provincial de València, en sessió plenària del dia 28 d'octubre de 1997, va prendre en consideració el Projecte de VV-6123 Pedralba- Casinos. Condicionament i reforçament de paviment en el tram Pedralba-Rambla Castellana (V-98). Pressupost: 138.740.675 pessetes.
  
De conformitat amb el que disposa l'article 4 de la Llei 2/1989, de 3 de març, de la Generalitat Valenciana, d'Impacte Ambiental, se sotmet aquest projecte, amb el seu estudi d'impacte ambiental, a informació pública pel termini de 30 dies hàbils, a comptar des de la publicació d'aquest anunci en el Diari Oficial de la Generalitat Valenciana, perquè els qui es consideren afectats puguen examinar-los i formular les al·legacions que estimen pertinents.
  
València, 5 de novembre de 1997.- El secretari general: José Manuel Chirivella Moret.
  
Diputació Provincial de Valencia
Diari Oficial de la Generalitat Valenciana


Sumari del DOGV 3238, del 08-05-1998 (1998/2812)

Informació pública sobre expedició de duplicat de títol acadèmic.
-----------------------------------------------------------------

### Dades del document

Número de DOGV
:   3238

Data del DOGV
:   08-05-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/2812


Organisme emissor
:   Conselleria de Cultura, Educació i Ciència

Tipus de document
:   Anunci

Informació pública sobre expedició de duplicat de títol acadèmic. [1998/A2812]
  
La senyora Francisca Hernández Zaragozá ha sol·licitat, per pèrdua de l'original, l'expedició d'un duplicat de títol de Tècnica Auxiliar, branca Sanitària, especialitat Clínica, les dades del qual s'indiquen a continuació.
  
Titular del document: Francisca Hernández Zaragozá, nascuda el 16 de juny de 1964 a València, província de València, amb DNI núm. 94246824.
  
Tipus de document: Tècnica Auxiliar, branca Sanitària, especialitat Clínica, expedit pel Ministeri d'Educació y Ciència el dia 31 de gener de 1989, i registrat en el llibre 2, foli 71, número 1851609626.
  
Centre docent que lliurà l'original: IES Enric Valor, de Silla.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Ciència, perquè els possibles interessats puguen presentar les reclamacions oportunes, davant el director de la Direcció Territorial de Cultura i Educació de València, avinguda de Navarro Reverter, 2 en el termini de 30 dies comptats des de la publicació d'aquest anunci.
  
València, 17 de febrer de 1998.- El director territorial de Cultura i Educació: Pablo Antonio Crespo i López.
Diari Oficial de la Generalitat Valenciana


Sumari del DOGV 3274, del 29-06-1998 (1998/4704)

Recurs contenciós administratiu número 01/1169/1998.
----------------------------------------------------

### Dades del document

Número de DOGV
:   3274

Data del DOGV
:   29-06-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/4704


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/1169/1998. [1998/Q4704]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que Marazzi Iberia, SA, ha interposat un recurs contenciós administratiu, amb el número 01/1169/1998, contra la Resolució de data 16 de març de 1998, de la Conselleria d'Economia, RAT-97/043/AT, mitjançant la qual es resol el recurs d'alçada formulat contra la resolució anterior que va desestimar el recurs de reposició, sobre l'aprovació dels coeficients correctors per als anys 1993, 1994 i 1995.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3361, del 29-10-1998 (1998/9002)

Informació pública del Projecte d'Urbanització de les Unitats d'Execució I, II, III del Pla Especial Villa Marco.
-----------------------------------------------------------------------------------------------------------------

### Dades del document

Número de DOGV
:   3361

Data del DOGV
:   29-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/9002


Organisme emissor
:   Ajuntament del Campello

Tipus de document
:   Anunci

Informació pública del Projecte d'Urbanització de les Unitats d'Execució I, II, III del Pla Especial Villa Marco. [1998/Q9002]
  
D'acord amb el que s'estableix en l'article 53 i concordants de la Llei 6/1994, de 15 de novembre, Reguladora de l'Activitat Urbanística, i en compliment del Decret de l'Alcaldia número 2.048-98, de 16 d'octubre de 1998, se sotmet a informació pública mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana per un termini de 20 dies comptadors des de la publicació en el diari oficial, el Projecte d'Urbanització de les unitats d'execució I, II i III del Pla Especial Villa Marco.
  
Durant el període d'informació pública es podran formular les al·legacions que convinguen als drets dels particulars. El projecte es pot consultar a la Secció d'Urbanisme de l'Ajuntament del Campello (expedient 121-31/98).
Diari Oficial de la Generalitat Valenciana


Sumari del DOGV 3356, del 22-10-1998 (1998/8099)

Ressenya de l'Acord de 22 de juliol de 1998, de la Comissió Territorial d'Urbanisme de València, relatiu a l'homologació i Pla Parcial La Besana del municipi de l'Ènova.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3356

Data del DOGV
:   22-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/8099


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de l'Acord de 22 de juliol de 1998, de la Comissió Territorial d'Urbanisme de València, relatiu a l'homologació i Pla Parcial La Besana del municipi de l'Ènova. [1998/M8099]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de l'Acord de la Comissió Territorial d'Urbanisme de València, de 22 de juliol de 1998, que va ser publicada juntament amb les Normes Urbanístiques aprovades en el Butlletí Oficial de la Província de València número 210, de 4 de setembre de 1998.
  
L'Ènova. Homologació i Pla Parcial La Besana.
  
Contra aquest acord, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació del present anunci. Tot això sense perjudici d'interposar qualsevol altre recurs que es considere oportú.
Diari Oficial de la Generalitat Valenciana


Sumari del DOGV 3244, del 18-05-1998 (1998/3224)

RESOLUCIÓ de 15 d'abril de 1998, del secretari general de la Conselleria de Sanitat, que concedeix l'acreditació a l'Hospital Comarcal de Vinaròs (Castelló) per fer implantacions de teixit ossi i tendinós.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3244

Data del DOGV
:   18-05-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/3224


Data del document
:   15-04-1998

Organisme emissor
:   Conselleria de Sanitat

Tipus de document
:   Resolució

RESOLUCIÓ de 15 d'abril de 1998, del secretari general de la Conselleria de Sanitat, que concedeix l'acreditació a l'Hospital Comarcal de Vinaròs (Castelló) per fer implantacions de teixit ossi i tendinós. [1998/X3224]
  
Vista la sol·licitud d'acreditació de l'Hospital Comarcal de Vinaròs (Castelló) per fer-hi implantacions de teixit ossi i tendinós.
  
Antecedents de fet
  
Primer
  
El director de l'Hospital Comarcal de Vinaròs (Castelló) presentà la sol·licitud d'acreditació d'aquest centre per fer implantacions de teixit ossi i tendinós.
  
Segon
  
La Direcció del Programa de Trasplantaments de la Comunitat Valenciana ha informat favorablement sobre l'acreditació sol·licitada.
  
Fonaments jurídics
  
Primer
  
La Secretaria General de la Conselleria de Sanitat és competent segons el que disposen l'Ordre d'11 de desembre de 1992 de la Conselleria de Sanitat i Consum i els decrets 27/1987, de 30 de març, i 33/97, de 26 de febrer, en relació amb el punt primer de l'apartat g) de l'article 14 del Reial Decret 278/1980, de 25 de gener.
  
Segon
  
S'ha complit el que estableix l'article 24.1 de l'Ordre d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc
  
Concedir l'acreditació per fer implantacions de teixit ossi i tendinós a l'Hospital Comarcal de Vinaròs (Castelló), situat a l'avinguda Gil de Atrocillo, s/n. Aquesta acreditació serà vàlida durant un període de cinc anys a partir de la data d'aquesta resolució.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmès a la inspecció i el control de la Direcció del Programa de Trasplantaments de la Comunitat Valenciana, adscrita a la Secretaria General de la Conselleria de Sanitat.
  
Que es notifique aquesta resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat, en el termini d'un mes comptador des de l'endemà de la data de la notificació.
Diari Oficial de la Generalitat Valenciana


Sumari del DOGV 3216, del 02-04-1998 (1998/2517)

Recurs d'inconstitucionalitat número 1.083/98, promogut pel Defensor del Poble contra l'article 8.1 de la Llei de la Generalitat Valenciana 8/1997, de 9 de desembre.
---------------------------------------------------------------------------------------------------------------------------------------------------------------------

### Dades del document

Número de DOGV
:   3216

Data del DOGV
:   02-04-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/2517


Organisme emissor
:   Tribunal Constitucional

Tipus de document
:   Anunci

Recurs d'inconstitucionalitat número 1.083/98, promogut pel Defensor del Poble contra l'article 8.1 de la Llei de la Generalitat Valenciana 8/1997, de 9 de desembre. [1998/C2517]
  
El Tribunal Constitucional, per provisió de 17 de març actual, ha admés a tràmit el recurs d'inconstitucionalitat número 1.083/1998, promogut pel Defensor del Poble contra l'article 8.1 de la Llei de la Generalitat Valenciana 8/1997, de 9 de desembre, d'Horaris Comercials de la Comunitat Valenciana.
Diari Oficial de la Generalitat Valenciana


Sumari del DOGV 3259, del 08-06-1998 (1998/4663)

Convocatòria d'assemblea general ordinària.
-------------------------------------------

### Dades del document

Número de DOGV
:   3259

Data del DOGV
:   08-06-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/4663


Organisme emissor
:   Caixa Rural Altea, COOP Crèd. V.

Tipus de document
:   Convocatòria

Convocatòria d'assemblea general ordinària. [1998/Q4663]
  
El Consell Rector de Caixa Altea, Cooperativa de Crèdit Valenciana, de conformitat amb el que s'estableix en els articles 34 i següents dels estatuts, convoca tots els socis de l'entitat a l'assemblea general ordinària que tindrà lloc el pròxim dia 27 de juny, a les 11.00 hores en primera convocatòria i a les 11.30 hores del mateix dia en segona convocatòria, al pavelló municipal d'esports d'Altea (polígon de Garganes, s/n), per a tractar el següent:
  
Ordre del dia
  
Primer
  
Renovació parcial del Consell Rector i nomenament de dos suplents.
  
Segon
  
Examen i aprovació, si pertoca, del balanç, memòria i compte de pèrdues i guanys corresponents a l'exercici 1997, i de la proposta de distribució dels romanents líquids.
  
Tercer
  
Liquidació del pressupost de la Reserva de Formació i Promoció Cooperativa corresponent a l'exercici 1997 i proposta de distribució del pressupost d'aquesta reserva per a l'exercici en curs.
  
Quart
  
Fixació de l'interés corresponent a les aportacions obligatòries incorporades a capital social i autorització al Consell Rector per a anticipar el pagament d'aquest interés, abans de fer la pròxima assemblea.
  
Cinqué
  
Habilitació al Consell Rector per a completar, adequar i reparar els acords d'aquesta assemblea.
  
Sisé
  
Designació de dos socis de l'entitat perquè juntament amb el president aproven i signen l'acta d'assemblea, de conformitat amb el que s'estableix en l'article 40 dels estatuts.
  
Seté. Torn obert de paraula
  
Al domicili social pot examinar-se, en hores d'oficina, la documentació comptable i de gestió que s'ha de sotmetre a l'assemblea.
Diari Oficial de la Generalitat Valenciana


Sumari del DOGV 3384, del 01-12-1998 (1998/9365)

Recurs contenciós administratiu número 02/3237/1997. Notificació i citació a comparèixer.
-----------------------------------------------------------------------------------------

### Dades del document

Número de DOGV
:   3384

Data del DOGV
:   01-12-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/9365


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 02/3237/1997. Notificació i citació a comparèixer. [1998/S9365]
  
El secretari general de la Conselleria d'Economia, Hisenda i Administració Pública, fa saber:
  
Que el senyor Joaquín Brisach Tomás i altres, han interposat recurs contenciós administratiu número 02/3237/1997, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana contra la Resolució de 25 d'agost de 1997, de la Direcció General de Funció Pública per la qual es modifica la classificació del lloc de treball.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada Sala l'expedient administratiu impugnat, i se'ls cita en el termini de nou dies, a l'objecte que puguen comparèixer en les esmentades actuacions, si ho estimen convenient, per mitjà d'escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3182, del 12-02-1998 (1998/1004)

Informació pública de modificació de capital social de Conservación y Desarrollo del Medio Ambiente Cooperativa Valenciana, per errada en l'escriptura fundacional i estatuts.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3182

Data del DOGV
:   12-02-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/1004


Organisme emissor
:   Conservacion y Desarrollo del Medio Ambiente, COOP V.

Tipus de document
:   Anunci

Informació pública de modificació de capital social de Conservación y Desarrollo del Medio Ambiente Cooperativa Valenciana, per errada en l'escriptura fundacional i estatuts. [1998/M1004]
  
L'entitat Conservación y Desarrollo del Medio Ambiente Cooperativa Valenciana, inscrita en el Registre de Cooperatives Valencianes, en data 25 de juny de 1996, va realitzar una assemblea general extraordinària, en la qual es va adoptar l'acord unànime de modificar l'article 18 dels estatuts socials i l'apartat segon de l'escriptura fundacional, per haver-se detectat una errada en aquests, i queden així:
  
- Article 18 Dos: «Cada soci haurà d'efectuar una aportació obligatòria al capital social de set-centes cinquanta mil pessetes ....» (anterior redacció; un milió dues-centes cinquanta mil pessetes).
  
- Apartat segon de l'escriptura fundacional: «El capital social de la cooperativa és de tres milions de pessetes, dividit en tres mil títols nominatius ...» (anterior redacció: cinc milions de pessetes).
  
Aquesta modificació es va realitzar per escriptura pública atorgada pels socis de la cooperativa davant el notari senyor Antonio Donderis Serón, el número de protocol del qual és el 1.042 de 18.07.96, i el número de protocol de l'escriptura fundacional és el 614 de 02.05.95; les matrius d'aquesta escriptura es troben a la Notaria.
  
València, 27 de gener de 1997.- La presidenta de la Cooperativa: Alicia Lorente Carmona.